Kalli Klement
Helen Kaisa Kalli Klement (sündinud 31. detsembril 1950 Stockholmis) on eesti päritolu Rootsi tõlkija, kunstikoguja ja kultuuritegelane. Ta lõpetas Stockholmi Eesti Algkooli. Kõrghariduse omandas Klement Stockholmi Ülikoolis etnoloogia erialal. Esimest korda külastas ta Eestit 1971. aastal, kui kunstiajaloo professorid Sten Karling ja Armin Tuulse korraldasid üliõpilastele ekskursiooni Tallinna ja Leningradi. Pärast ülikooli lõpetamist töötas ta tekstiilirestauraatorina. Klement on endine Rootsi Kirjanike Fondi juht. Ta töötas kuni 2006. aastani Tallinnas Põhjamaade Ministrite Nõukogu Eesti esinduse direktorina. Seejärel töötas ta Malmös, praegu on ta Rootsi Kunstiühingute Liidu juht.